Document ID: 31996D0205

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Νοεμβρίου 1995 για την προσωρινή εφαρμογή ορισμένων διατάξεων της διαπεριφερειακής συμφωνίας-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών αυτής, αφενός, και της Κοινής Αγοράς του Νότου και των κρατών μελών αυτής, αφετέρου (1) (96/205/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πρόταση της Επιτροπής, Εκτιμώντας: ότι η Κοινότητα και η Κοινή Αγορά του Νότου (Mercosur) δεσμεύθηκαν να καθορίσουν τις λεπτομέρειες για την πρόωρη εφαρμογή ορισμένων διατάξεων της διαπεριφερειακής συμφωνίας-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών αυτής, αφενός, και της Κοινής Αγοράς του Νότου και των κρατών μελών αυτής, αφετέρου, οι οποίες αφορούν την εμπορική συνεργασία μεταξύ των μερών καθώς και το θεσμικό πλαίσιο αυτής 7 ότι, μέχρι να περατωθούν οι διαδικασίες για την έναρξη ισχύος της συμφωνίας, η προσωρινή εφαρμογή των εν λόγω διατάξεων συμβάλλει στη διευκόλυνση και ενθάρρυνση στενότερων εμπορικών δεσμών μεταξύ της Κοινότητας και της Mercosur, ΑΠΟΦΑΣΙΖΕΙ: Άρθρο 1 Η ανταλλαγή επιστολών μεταξύ της Κοινότητας και της Mercosur, για την προσωρινή εφαρμογή ορισμένων διατάξεων της διαπεριφερειακής συμφωνίας-πλαίσιο για τη συνεργασία μεταξύ της Ευρωπαϊκής Κοινότητας και των κρατών μελών αυτής, και της Κοινής Αγοράς του Νότου και των κρατών μελών αυτής, εγκρίνεται εξ ονόματος της Ευρωπαϊκής Κοινότητας. Το κείμενο της ανταλλαγής επιστολών στην παρούσα. Άρθρο 2 Η Επιτροπή εκπροσωπεί την Κοινότητα στα όργανα που προβλέπονται στα άρθρα 27 και 29 της συμφωνίας. Άρθρο 3 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Βρυξέλλες, 20 Νοεμβρίου 1995.

Classification Labels:
2120
151

Label Descriptions:
{"2120": "Διεθνείς συμφωνίες", "151": "ΔΙΕΘΝΕΙΣ ΣΧΕΣΕΙΣ"}

EuroVoc IDs (Original): 3461
2190
3489
4040
11

EuroVoc IDs (Expanded): 3461
2190
3489
4040
11

Dataset Source: meu

Split: train